УТВЪРЖДАВАМ: /П/

ДРАГОМИР ЗЛАТЕВ

ОБЛАСТЕН УПРАВИТЕЛ

НА ОБЛАСТ РАЗГРАД

# Т Р Ъ Ж Н И К Н И Ж А

# ЗА ПРОВЕЖДАНЕ НА ЕЛЕКТРОНЕН ТЪРГ ЗА ПРОДАЖБА НА

**недвижим имот – частна държавна собственост, представляващ:** незастроен урегулиран поземлен имот № II-897 (две римско тире осемстотин деветдесет и седем) от кв. 53 (петдесет и три) с площ 2669 (две хиляди шестстотин шестдесет и девет) кв.м., тпт: урбанизирана, нтп: територия – зелени площи, широко обществено ползване, по плана за регулация на гр. Лозница, одобрен със Заповед № 443/26.07.1978 г. на ОбНС и изменен със Заповед № 594/09.11.2021 г., при граници: УПИ XIII в кв. 53, УПИ IV в кв. 53 и улица. Имотът е актуван с Акт за частна държавна собственост № 2945/21.12.2021 г. на Областния управител на Област Разград, вписан в Служба по вписванията – Разград, под № 125, том 17, дело № 3274/2021 г., стр. 1165081, вх. рег. № 5818/21.12.2021 г.

# Утвърдени със Заповед № ДС-15-001/09.09.2022 г.

**ТРЪЖНИ УСЛОВИЯ**

**за провеждане на електронен търг**

Настоящият търг се провежда на основание чл. 44, ал. 2 от ЗДС, чл. 48б от Закон за държавната собственост (ЗДС), чл. 42, ал. 1, чл. 43, чл. 44, ал. 3, чл. 54а - чл. 54е от Правилника за прилагане на Закона за държавната собственост (ППЗДС), Протокол № ДС-10/26.08.2022 г. на Постоянната комисия, назначена със Заповед № ОКД-12-001/ 19.05.2020 г. на Областния управител на Област Разград, както и на основание Заповед № ДС-15-001/09.09.2022 г. на Областния управител на Област Разград.

#  1. ПРЕДМЕТ НА ТЪРГА

Продажба на недвижим имот – частна държавна собственост, представляващ: незастроен урегулиран поземлен имот № II-897 (две римско тире осемстотин деветдесет и седем) от кв. 53 (петдесет и три) с площ 2669 (две хиляди шестстотин шестдесет девет) кв.м., тпт: урбанизирана, нтп: територия – зелени площи, широко обществено ползване, по плана за регулация на гр. Лозница, одобрен със Заповед № 443/26.07.1978 г. на ОбНС и изменен със Заповед № 594/09.11.2021 г., при граници: УПИ XIII в кв. 53, УПИ IV в кв. 53 и улица. Имотът е актуван с Акт за частна държавна собственост № 2945/21.12.2021 г. на Областния управител на Област Разград, вписан в Служба по вписванията – Разград, под № 125, том 17, дело № 3274/2021 г., стр. 1165081, вх. рег. № 5818/21.12.2021 г.

#  2. СРОК НА ВАЛИДНОСТ НА ПРОЦЕДУРАТА И СРОК НА РЕГИСТРАЦИЯ

Срокът на валидност на настоящата процедура е 3 (три) месеца, считано от датата на публикуване на настоящата заповед на електронната платформа, за продажба на имоти - частна държавна собственост по чл. 3а, ал. 2 от ЗПСК.

В случай че първият кандидат се регистрира за участие в електронния търг в някой от последните 15 работни дни от срока на валидност на настоящата процедура, срокът на валидност на тръжната процедура се удължава така, че от деня на регистрацията на този кандидат да има още 20 работни дни. Удължаването на срока се извършва от системата автоматично.

Срокът за регистрация за участие в електронния търг е 12 (дванадесет) работни дни от регистрацията за участие на първия кандидат и изтича в 23,59 ч. на последния ден;

Търгът ще се проведе на петнадесетия работен ден, считано от регистрацията за участие на първия регистрирал се кандидат от 13,00 часа българско време и е с продължителност 30 минути.

**3**. **ОРГАНИЗАТОР НА ТЪРГА**

Областен управител на област Разград. Допълнителна информация, относно предмета и процедурата на провеждане на търга, се получава от Областната администрация - Разград.

За контакти: гр. Разград, Бул „Бели Лом“ № 37А, етаж 8, стая 813 – „Държавна собственост”, тел. 084/618 238 и 084/618 237.

# 4. НАЧАЛНА ТРЪЖНА ЦЕНА

Началната цена за провеждане на търга е 31100 (тридесет и една хиляди и сто) лева.

Стъпка на наддаване – 500 (петстотин) лева.

Начин на плащане – спечелилият търга участник дължи върху предложената от него цена законоустановените данъци, такси и режийни разноски. Плащането на цената и режийни разноски да се извърши по сметка на Областна администрация Разград:

**IBAN:** **BG38CREX92603111253402**

**BIC: CREXBGSF**

 **„ТОКУДА БАНК” АД – ОФИС РАЗГРАД.**

в 14-дневен срок от влизане в сила на заповедта за определяне на купувача. Дължимия местен данък се заплаща в същия срок по сметка на Община Лозница.

**5. ДЕПОЗИТ**

Депозитът за участие в търга в размер на 200 (двеста) лева, вносим по банкова сметка: **„ТОКУДА БАНК” АД – ОФИС РАЗГРАД**, **IBAN: BG29CREX92603311253402, BIC: CREXBGSF**. Депозитът за участие следва да е постъпил по горепосочената сметка най-късно до изтичане на срока за регистрация за участие в търга. При внасяне на депозита, следва да се посочи обекта на електронния търг.

В случаите на представителство, чрез пълномощие, депозитът може да се внесе от сметката на пълномощника, от името и за сметка на кандидата.

Депозитната вноска на спечелилия участник не се възстановява, а се приспада при плащане на достигнатата тръжна цена.

Депозитът на класираните на първо и второ място участници в търга, както и на обжалващия търга, ако има такъв, се задържа до сключване на договора за продажба.

В случай, че никои от оторизиралите се участници не обяви по-висока от началната цена с една стъпка, внесеният/внесените депозит/и за участие се задържат и не се възстановяват.

На участник, определен за спечелил търга, който не внесе предложената от него цена, дължимите данъци, такси и режийни разноски или откаже да подпише договора внесения депозит се задържа и не се възстановява.

Внесените депозити не се олихвяват.

**6. ОГЛЕД НА ИМОТА**

Оглед на имота може да се извърши всеки работен ден от 09.00 до 16.00 часа от публикуването на търга на електронната платформа до изтичане на срока за регистрация за участие в търга, след предварителна заявка в Областна администрация Разград – етаж 8, стая 813 на бул. „Бели Лом“ № 37А, гр. Разград, тел. 084/618 238 и 084/618 237.

 Местонахождението на поземления имот е област Разград, община Лозница, гр. Лозница, улица „Н. Й. Вапцаров“ № 15, урегулиран поземлен имот № II-897 (две римско тире осемстотин деветдесет и седем) от кв. 53 (петдесет и три).

**7. ПРАВО НА УЧАСТИЕ**

**7.1.** В търга могат да участват всички физически или юридически лица, представили в срока за регистрация изискуемите документи, посочени в т. 8 от тръжната документация и които:

**-** нямат публични задължения към българската държава, установени със влязъл в сила акт.

**-** не са лица, за които със закон е установено, че нямат право да придобиват право на собственост върху земя на територията на Република България, когато е приложимо.

Съобразно разпоредбите на чл. 22 от Конституцията на Република България и чл. 29 от Закона за собствеността, чужденец или чуждестранно юридическо лице от държава, която не е членка Европейския съюз, или на държавите - страни по Споразумението за Европейското икономическо пространство, и между държавата към която принадлежи и Република България няма международен договор, ратифициран по реда на чл. 22, ал. 2 от Конституцията на Република България, същият няма право да придобива право на собственост върху земя на територията на Република България.

- не са свързани лица по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество (ЗПКОНПИ) с Областния управител на област Разград, със заместник областните управители и с главния секретар на Областна администрация Разград, или е сключил договор с лице по чл. 68 от същия закон, или има друг конфликт на интереси, който не е отстранен към момента на подаване на документите за участие в търга.

- не са налице обстоятелствата по чл. 46, ал.1 от ЗДС.

- не участват под формата на гражданско дружество, което не е юридическо лице.

- не са дружества по смисъла на Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, регистрирано в юрисдикция с преференциален данъчен режим съгласно същия закон.

- не са обявени в несъстоятелност, не са в процедура по ликвидация, съответно не са осъдени за банкрут – което е приложимо.

**7.2.** Не се допускат до участие в търга, като самостоятелни кандидати или участници свързани лица по смисъла на § 1, т. 15 от Допълнителните разпоредби на Закона за противодействие на корупцията и отнемане на незаконно придобито имущество с друг участник в настоящата тръжна процедура.

**7.3.** Не се допускат до участие в търга участник, който не е внесъл депозит за участие в търга по определения ред в настоящата тръжна документация и Заповед № ДС-15-001/09.09.2022 г. на Областния управител на Област Разград.

**8. ДОКУМЕНТИ ЗА УЧАСТИЕ В ТЪРГА**

Всички изискуеми за участие в търга документи се представят подписани с квалифициран електронен подпис /КЕП/ от кандидата, или подписани извън платформата - в сканиран вид, като след подписването, съответно прикачването на подписаните собственоръчно декларации, целият пакет с документи се подписва лично от кандидата или съответно от неговия пълномощник с КЕП.

**8.1.** Заявление за участие в електронен търг в електронен търг за продажба на имот - частна държавна собственост по чл. 44, ал. 2 от Закона за държавната собственост – Образец № 1.

**8.2.** Декларация за наличие/липса на публични държавни задължения по чл. 162, ал. 2, т. 1 от ДОПК – Образец № 2.

**8.3.** Декларация за наличие/липса на задължения към Областна администрация – Разград – Образец № 3.

**8.4.** Декларация за извършен оглед на имота – Образец 4.

**8.5.** Декларация за свързани лица по чл. 48б от ЗДС – Образец № 5.

**8.6.** Декларация относно обработването на личните данни във връзка с провеждането на настоящият електронен търг - Образец № 6.

**8.7.** Декларация, относно обявена несъстоятелност или ликвидация – Образец № 7.

**8.8.** Декларация по чл. 22, ал. 2 от Конституцията на Република България - Образец № 8.

**9. ПРЕДСТАВЯНЕ НА ДОКУМЕНТИ ЗА ДОПУСКАНЕ ДО ЕЛЕКТРОННИЯ ТЪРГ**

Документите за допускане до търга се подават чрез електронната платформа, по реда предвиден в тръжната документация и съобразно указанията за работа със системата.

Когато лице предвижда да участва в търга чрез пълномощник, то трябва да посочи това обстоятелство в платформата по указания начин и да представи към документите по т. 8 изрично нотариално заверено пълномощно за участието в конкретния търг.

Всички изискуеми за участие в търга документи се представят подписани с квалифициран електронен подпис /КЕП/ от кандидата, или подписани извън платформата - в сканиран вид, като след подписването, съответно прикачването на подписаните собственоръчно декларации, целият пакет с документи се подписва лично от кандидата или съответно от неговия пълномощник с КЕП.

Регистрацията, подписването и подаването на електронни документи от кандидатите и участниците се извършва с квалифициран електронен подпис, който трябва да бъде издаден от лицензиран в Република България доставчик на удостоверителни услуги, като:

* за физическо лице в КЕП трябва да бъде вписан единен граждански номер на лицето, съответно личен номер на чужденеца или други индивидуализиращи данни за чуждестранното лице;
* за юридическо лице в КЕП като титуляр трябва да бъдат вписани единен идентификационен код на юридическото лице и данни за законния му представител.

В случаите на представителство по упълномощаване в електронен търг пълномощникът се идентифицира и подписва с личен КЕП, от който трябва да е установимо упълномощеното лице, което да съвпада с данните на представлявания кандидат или участник в представеното пълномощно.

За представяне на електронни документи, включително създадени или изпратени чрез платформата, се прилага чл. 184, ал. 1 от Гражданския процесуален кодекс.

Кандидатите и участниците в процедурите за електронни търгове носят отговорност за достоверността, актуалността и пълнотата на въведената от тях информация в платформата, както и за спазването на сроковете, съобразно тяхната компетентност.

Кандидатите могат да променят и допълват представени от тях документи до изтичането на срока от 12 работни дни за регистрация.

**10. РЕГИСТРАЦИЯ НА ЕЛЕКТРОННАТА ПЛАТФОРМА ЗА ПРОДАЖБА НА ИМОТИ – ЧАСТНА ДЪРЖАВНА СОБСТВЕНОСТ**

За получаване на достъп до информацията за правното и фактическо състояние на всички продавани имоти чрез електронен търг, лицата се регистрират в електронната платформа с квалифициран електронен подпис (КЕП) и попълват изискуемите от платформата данни, които не могат да бъдат извлечени от КЕП.

**11. РЕГИСТРАЦИЯ ЗА УЧАСТИЕ В ЕЛЕКТРОНЕН ТЪРГ**

**11.1.** Регистриран по т. 10 кандидат получава достъп до информацията за правното и фактическо състояние на имота, предмет на настоящия електронен търг.

**11.2.** Регистрирания по т. 10 кандидат може да участва в настоящия търг, чрез подаване на изискуемите документи за допускане до търга посочени в т.8. С подаването на документите кандидатът е извършил регистрация за участие в търга.

**11.3.** От регистрацията по т. 11.2. на първия кандидат започва да тече срок от 12 (дванадесет) работни дни, изтичащ в 23,59 часа на последния ден, в който срок други кандидати могат да се регистрират за участие в същия търг, с подаване на изискуемите документи за допускане до участие в търга. Моментът, от който се определя този срок се оповестява в платформата. До изтичане на срока по изречение първо, всеки кандидат има право да се откаже от регистрацията си за участие в търга, като при отказ на първия регистрирал се кандидат, срокът е валидно започнал и продължава да тече по отношение на останалите кандидати.

**11.4.** Когато лице предвижда да участва в търга чрез пълномощник, то трябва да посочи това обстоятелство в платформата по указания начин и да представи към документите нотариално заверено пълномощно за участието в конкретния търг.

**11.5.** За провеждане на електронния търг Областния управител на Област Разград назначава комисия. Тръжната комисия разглежда документите на регистрираните за търга кандидати най-рано в първия работен ден след изтичането на срока за регистрация от 12 работни дни и се произнася за допускането или недопускането им до участие до края на работния ден, предхождащ деня на търга.

**11.6.** За допускането или отстраняването на всеки кандидат членовете на комисията се произнасят поотделно, а председателят отразява в системата решението на комисията.

**11.7.** Платформата изпраща уведомления до всички кандидати в търга най-късно до края на работния ден преди деня на провеждане на тръжното наддаване, като на недопуснатите кандидати се съобщават и причините за това.

#  ОСНОВАНИЯ ЗА НЕДОПУСКАНЕ И ОТСТРАНЯВАНЕ

 Не се допускат до участие в търга кандидат:

* който няма право да участват в търга, съгласно изискванията на т. 7;
* не е представил някой от изискуемите документи по т. 8;
* не отговаря на определените изисквания за допустимост по т. 9;
* не е внесъл депозит за участие в търга по определения ред и в определения срок в т. 5;
* представените документи не са подписани по надлежния ред или от оправомощени лица.

#  12. ПРОВЕЖДАНЕ НА ЕЛЕКТРОННИЯ ТЪРГ

* 1. Всеки допуснат до участие в търга кандидат получава генериран от електронната платформа универсален идентификационен код (УИК) за участие в търга най-късно в последния работен ден преди деня на търга, чрез съобщение на електронния адрес, посочен в КЕП, с който е регистриран.
	2. За да се оторизира като участник в търга, всеки кандидат, получил УИК, трябва да го въведе в системата в рамките на наддавателния времеви интервал в деня на провеждане на наддаването.
	3. С оторизацията си участникът се съгласява с началната тръжна цена.
	4. Електронният търг се провежда на петнадесетия работен ден след деня на регистрацията на първия кандидат, като започва в обявения начален час и наддаването продължава 30 минути.
	5. Наддавателни предложения могат да правят само участници, които са се оторизирали съгласно т. 12.2.
	6. Търг се провежда и ако има един оторизирал се участник съгласно т.12.2. Единствения оторизирал се участник трябва да предложи една стъпка за наддаване над началната цена, за да бъде определен за купувач, в противен случай търгът е непроведен и внесеният депозит за участие се задържа.
	7. В случай че никой от оторизиралите се участници не обяви по-висока от началната цена с една стъпка, търгът се обявява за закрит и внесените депозити за участие се задържат.
	8. Когато до крайния срок за валидност на търга няма регистриран кандидат или нито един кандидат не бъде допуснат до участие, или никой не се е оторизирал, търгът е непроведен.
	9. Наддаването се извършва само чрез платформата с обявената стъпка на наддаване, като участниците потвърждават последователни суми, посочени автоматично, всяка от които е по-висока от предходната, потвърдена от друг участник, с една стъпка на наддаване.
	10. Всеки участник в търга получава информация в платформата за достигнатите цени без данни за останалите участници и техния брой.
	11. Електронният търг приключва с изтичането на времевия интервал от **тридесет минути**. В случай че в последните 60 секунди от времевия интервал постъпи наддавателно предложение, срокът за приключване на търга се удължава с 5 минути еднократно, като платформата визуализира това и оставащото време на участниците.  Срокът за приключване на търга се удължава автоматично и многократно с 5 минути във всички случаи, когато в последните 60 секунди от времевия интервал от 5 минути постъпи наддавателно предложение.
	12. В случай че никой от участниците в търга не потвърди цена, която е по- висока с една стъпка на наддаване от последната достигната цена, платформата съобщава, че е най-висока и при липса на предложение визуализира край на наддаването.
	13. С изтичането на срока по т. 12.4, съответно по т. 12.11, електронната платформа посочва участника, предложил най-високата цена, и този, предложил втора по размер цена, когато има такъв.
	14. Тръжната комисия може да следи наддавателните предложения без информация за направилите ги участници.
	15. За резултатите от наддаването платформата генерира протокол с информация за обекта на търга, началния час, участника с най-високо тръжно предложение и втория класиран, ако има такъв, и часа на закриване на търга, който се подписва от членовете на тръжната комисия с КЕП.
	16. В случаите на непроведен или закрит търг електронната платформа генерира протокол за това, който се подписва от членовете на тръжната комисия с КЕП.

# 13. ОПРЕДЕЛЯНЕ НА КУПУВАЧ И СКЛЮЧВАНЕ НА ДОГОВОР

Въз основа на резултатите от търга в 7-дневен срок от датата на провеждането му, Областният управител издава заповед, с която определя купувача, цената и условията на плащането. Заповедта на Областния управител се обявява на таблото за обяви на осми етаж в сградата на Областна администрация Разград, гр. Разград, бул. „Бели Лом” № 37А и на интернет страницата на ведомството (<http://rz.government.bg/>).

Заповедта се съобщава на участниците в търга по реда на Административно-процесуалния кодекс. Заинтересованите участници могат да обжалват заповедта по реда на Административно-процесуалния кодекс.

След влизане в сила на заповедта по чл. 55, ал. 1 от ППЗДС се освобождават депозитите на участниците, като депозита на спечелилия търга се задържа, задържа се и на кандидата предложил следващата по размер цена, /която се освобождава след сключване на договора/ като гаранция за сключване на договора за продажба и се прихваща от цената. Депозитът се задържа и на участник, подал жалба срещу Заповедта – до приключване на производството по обжалване.

Спечелилият търга участник е длъжен да внесе цената, дължимите данъци, такси, режийни разноски в 14-дневен срок от влизане в сила на заповедта по чл. 55, ал. 1 от ППЗДС. Ако спечелилият търга участник не внесе цената и дължимите данъци, такси, режийни разноски в указания 14-дневен срок се приема, че се е отказал от сключването на сделката. В такъв случай внесеният от него депозит не се възстановява. Областният управител може да прекрати търга или да определи за купувач участника, предложил следващата по размер цена. Ако и определеният нов купувач не внесе цената и дължимите данъци, такси, режийни разноски в 14-дневен срок се насрочва нов търг, като внесеният от него депозит не се възстановява.

Въз основа на влязлата в сила Заповед по чл. 55, ал. 1 от ППЗДС и надлежни документи за платена цена, платени дължими данъци, такси и режийни разноски, представени от купувача, Областният управител сключва договор за продажба на имота в 7-дневен срок. Собствеността се прехвърля на купувача от датата на сключването на договора. Вписване на договора в Службата по вписванията се извършва от купувача за негова сметка, който представя екземпляри от вписания договор в Дирекция „АКРРДС“ към Областна администрация Разград за отписване на имота.

# ПРЕКРАТЯВАНЕ НА ТЪРГА

 Обявеният в платформата електронен търг се прекратява, когато:

 - няма нито един регистрирал се кандидат до изтичане на срока за валидност на търга или нито един кандидат не бъде допуснат до участие;

 - нито един регистрирал се участник не се е оторизирал за наддаването, или нито един оторизирал се участник не наддаде с една стъпка над началната тръжна цена;

 - отпадне необходимостта от провеждане на търга или за провеждането му са необходими съществени изменения на обявените условия, или възникнат обстоятелства, които правят провеждането на търга невъзможно.

#  15. ДРУГИ

Всички срокове по настоящата тръжна процедура се изчисляват по реда на Гражданския процесуален кодекс.

За всички неуредени в тръжните условия въпроси, се прилагат разпоредбите на Закона за държавната собственост и Правилника за прилагане на Закона за държавната собственост, Закона за задълженията и договорите.